Skønjomfru hun drager det røde guldbånd
Dette er en gammel svensk/dansk sangleg, der anføres i 2 tekstvarianter. 
Sangen kendes også i Tyskland med en lignende tekst og melodi.

Version 1
||:Skøn jomfruen går i dansen med røde guldbånd.:|| 
Så ryster hun op i det røde guldbånd,
det binder hun om sin allerkærestes hånd. 

||:Av av! lille jomfru bind ikke for hårdt!:|| 
||:Jeg agter slet ikke at rejse langt bort.:|| 

||:Nu løser skønjomfru det røde guldbånd.:|| 
||:Så hastigt skøn ridder i skoven forsvandt.:|| 

||:Der triller en tåre på jomfruens kind,:|| 
||:fordi hun har mistet allerkæresten sin.:|| 

||:I skoven han var en dag eller tre,:|| 
||:indtil han blev sulten, så lod han sig se.:|| 

Og vil du mig noget, så har du mig her. 
Og vil du mig intet, så kan du la’ vær’. 
||:Til dig står nu al min hjertens begær.:|| 

||:Se nu er jeg gift og har fået mig en mand.:|| 
Den vakreste ridder i hele vort land. 
Han synger og danser, ja alt hvad han kan.

Version 2
||:Skønjomfru hun drager det røde guldbånd,:|| 
||:det binder hun om sin allerkærestes hånd,:|| 

||:Av, av! Allerkærest! du binder for hårdt,:|| 
||:jeg agter slet ikke at rejse langt bort,:|| 

||:Skønjomfru går i skoven en dag eller tre,:||
||:og når hun bli'r sulten, så la'er hun sig se,:||

||:Ak, se nu, hvor lystig de danser, de to,:||
||:som om de skul' tabe både strømper og sko,:||

||:Ja, silkene strømper, baldyrene sko,:||
||:se, det fik skønjomfru for sin ære og tro.:||

Udførsel:
Deltagerne går i rundkreds og en pige (skønjomfruen) eller dreng (skønridder) står inde i kredsen og holder et guldbånd(tørklæde) i hånden.
Kredsen går rundt mens der synges og skønjomfruen binder guldbåndet om armen på en dreng fra kredsen.
Når drengen synger 2. vers løsner skønjomfruen guldbåndet igen og kaster det uden for kredsen.
I 3. vers går pigen uden for kredsen.
I 4. vers kommer skønjomfruen igen ind i kredsen og danser med drengen fra før(svingtur) også i vers 5.
Man kan også lade en dreng være i midten og så synge skønridder i stedet for skønjomfru. 

Børnesange
Folkeviser
 Anonym forfatter
 Anonym komponist